आरोपियों ने यह भी बताया है कि इस तरह की कुछ अन्य आरसी, परमिट और जाली मोहरें विभिन्न रजिस्ट्रेशन अथारिटियों की इनके तीसरे फरार साथी प्रदीप शर्मा के पास भी हैं। एसएसपी ने बताया कि इस गिरोह के साथ आरटीए दफ्तर अंबाला (हरियाणा) और आरटीए दफ्तर पटियाला की मिलीभगत और जो गाड़ियां बरामद हुई हैं, वह चोरी की हैं या बैंक की ओर से रिकवर की हुई हैं, इन सबकी गहनता से जांच की जा रही है। एसएसपी ने बताया कि इस मामले में अगर कोई सरकारी अधिकारी या कर्मचारी आरोपी पाया गया, तो उसको बख्शा नहीं जाएगा।